section_heading: Evil Dead II: Dead by Dawn
paragraph_text: Evil Dead II nastavlja priču prvog dijela, ali ponešto izmijenjenu. Naime, na početku smo upoznati samo s Ashovom curom Lindom koja zajedno s njime putuje automobilom u kolibu u istoimenoj šumi. Događaji se ponove, te pustivši audio snimku, Ash osobađa zle duhove i daje im pravo da opsjednu žive. Prva žrtva je njegova djevojka Linda, koja opsjednuta zlim duhom napada Asha, te joj on u samoobrani odsječe glavu i pokopa tijelo, ali ona oživljava i ugrize ga za desnu šaku. Zatim zli duh napada i opsjeda Asha i odbacuje ga daleko u šumu, gdje udari u drvo, padne na tlo u lokvu blata i onesvijesti se. Ovdje postaje Deadite (pogledaj Deadite Ash, ispod), ali ubrzo je demon istjeran s izlaskom sunca, a Ash se ponovno onesviješćuje. Budi se netom prije zalaska sunca, odlučivšim automobilom pobjeći iz šume. No dolazi do mosta, koji je prije bio čitav, no sada je u potpunosti uništen od strane demona te mu je bijeg onemogućen. U trenutku kada sunce zađe, zle sile počnu proganjati Asha, no on bježi automobilom natrag do kolibe vozeći vrlo brzo te udari u panj i biva odbačen kroz vjetrobransko staklo na tlo. mini|200px|Ash u 1300. godini